
Via TeleAruba y riba pagina di Facebook di Gabinete Wever-Croes 

E siguiente atardi di ‘Periodista Pa Un Dia’ den e di dos edicion 
di Conferencia Hubenil ta tuma luga diahuebs 15 di juni. Aki, 6 
mucha di difente scol y edad, cu desde hopi tempran a registra 
pa participa, lo haya e oportunidad pa conoce Prome Minister 
Evelyn Wever-Croes y haci nan preguntanan na Prome 
Minister den e sala di conferencia di Gobierno di Aruba. Pa 
nos muchanan cu no ta participa y pueblo en general, por wak 
Periodista Pa Un Dia via TeleAruba y riba pagina di Facebook 
di Gabinete Wever-Croes. 


E bunita di e Proyecto aki ta, Prome Minister a expresa, ta 
cu nos muchanan ta hopi interesa. Esaki por conclui di e 
preguntanan cu nan ta haci tambe na Prome Minister. Algun 
pregunta ta senciyo y algun un tiki mas dificil, pero Prome 
Minister ta contesta cada un di nan. E meta di Periodista pa un 
Dia ta pa nos muchanan for di un edad hopi young cera conoci 
cu e trabou di periodismo. 


Cada siman, un periodista di TeleAruba ta wordo invita pa 
asina nan conta e muchanan un tiki di e trabou di periodismo y 
nan experencianan como periodista, y tambe nan ta prepara e 
muchanan pa e Conferencia di Prensa Hubenil Live. E prome 
periodista invita tawata Andrew Vrolijk, e di dos tawata Patrick 


Everon y e siman aki sefiora Alejandra Forero ta esun invita 
pa guia nos muchanan e atardi aki prome cu nan bay sala di 
Conseho di Minister pa topa cu Prome Minister. 


Prome Minister ta gradici tur mayor pa permiti nan yiunan registra 
pa e programa aki, y e scolnan tambe pa stimula nos muchanan 
pa participa. Principalmente, danki na nos muchanan cu tin 
interes pa ta Periodista pa un Dia. “E muchanan ta sorprende 
mi den e forma cu nan ta prepara y e interes cu nan tin. Pa mi 
ta un gran honor y placer di por contribui na e desaroyo di nos 
muchanan den nos comunidad”. 


Diaranson 14 Juni 2023 


Prome Minister Evelyn Wever-Croes: 


PROME MINISTER A BISHITA EDUCAMPUS PA 
ADMIRA E PROYECTO INNOVATIVO CU NAN A 


Diaranson mainta, Prome Minister Evelyn Wever-Croes a 
bishita Educampus, cu ta un otro scol cu a gana e proyecto 
di Edutech. Educampus compara cu otro scolnan na Aruba, 
tin un otro sistema di duna les pa prepara e muchanan den 
ensenansa. Nan ta traha cu un sistema hopi innovativo basa 
riba e sitsema mericano cu cierto "aansluiting" na e sistema 
hulandes. Tin hopi interes di parti di alumnonan pa drenta e 
scol aki, pero debi na capacidad limita, tin un lista di espera 
basta largo. 


Educampus a inscribi na e proyecto di Edutech pa asina logra 
yega na un "makerspace", cu ta un container cu nan lo cambia 
y na unda nan lo trece tur e "tools" nan digital cu mester. Esaki 
sigur ta di gran beneficio pa e muchanan, mirando cu e lo stimula 
nan pa pensa na un forma innovativo. Mirando e avansenan 
den e mundo digital, nos no sa kico lo ta e trabounan cu lo tin 
mayan pa e futuro generacion. P'esey ta importante pa bin cu 
proyectonan asina, cu lo duna nos muchanan e habilidadnan 
necesario pa nan por ta exitoso mayan. 


GANA CU E PROYECTO DI EDUTECH 


Prome Minister ta felicita Educampus cu e proyecto importante 
y bunita aki, y a gradici nan pa e confiansa den e proyecto 
di EduTech. Pa haci e proyecto di innovacion aki posibel, 
Gobierno a aloca un suma di 400 mil florin, cu lo wordo dividi 
den 4 tranche. Pa e prome dos tranchenan, un total di 15 scol 
a inscribi di cual 6 a wordo eligi. Pa e scolnan aki un total di 
200 mil florin a wordo aloca. Pa e di tres tranche, a inscribi 10 
scol y e huradonan ta den proceso pa wak cua ta e scolnan 
ganador pa e 100 mil florin aki. Pa e di e cuater y ultimo tranche 
pa e afia aki, inscripcion ta cera e luna aki, pues ainda tin 
oportunidad pa scolnan participa. 


"Mi ta extende un invitacion na tur e scolnan na Aruba pa bin 
cu un proyecto innovativo, inscribi esaki y wak asina si bo 
scol por bira ganador pa ricibi fondo pa e proyecto innovativo 
desea. Danki na tur scol cu a participa caba na e proyecto aki, 
y danki na Futura cu a traha duro pa haci esaki posibel" Prome 
Minister a expresa. 


* PROME SIMAN DI SEGUNDO EDICION DI 
PERIODISTA PA UN DIA 


Prome Minsiter Evelyn Wever-Croes diabierna atardi a ricibi 5 
mucha di scol basico pa asina duna nan e oportunidad pa ta 
Periodista pa un Dia den sala di prensa di Gobierno di Aruba. 
Den e sala di Conferencia di Prensa di Gobierno di Aruba, senor 
Andrew Vrolijk, di TeleaAruba a splica e muchanan kico ta 
periodismo. Loke cu Gobierno kier ta pa nos muchanan ta mas 
envolvi cu gobernacion y scucha mas di nos muchanan y pa nos 
muchanan tambe scucha mas di Gobierno. 


* BISHITA DI THE HAT LADIES DI CORSOU 


The Hat ladies, di nos hermana isla di Corsou a bishita Premier 
Wever-Croes, un un grupo di damas hopi elegante, un grupo di 
damas social cu profesionalnan cu ta hasi diferente obra 
caritativo pa nan comunidad y cu hopi amor. Tambe ta pone nos 
damanan den funcionnan prominente den lus positivo. 
intercambia informacionnan riba diferente tema di hende muhe 
cu e islanan tin en comun. Pero principalmente e damanan a 
bin gradici Prome Minister, como un hende muhe, pa e trabou 
cu e ta haciendo pa Aruba. 


RESUMO 
SIMAN 

Asuntonan General, 
Innovacion, 

Organisacion Gubernamental, 
Infrastructura y 

Planificacion Teritorial 


PROME MINISTER, EVELYN WEVER-CROES 


* PRESENTACION CKV DAG 
MARIA COLLEGE 


Diamars mainta, Prome Minister Evelyn Wever-Croes tawata 
presente na Cas di Cultura na unda cu Maria College a organisa 
e Culturele Kunstzinnige Vorming Dag (CKV) caminda cada 
klas a presenta resultado di trabounan practico di henter e aña. 
E show a cuminsa na un manera hopi imprecionante cu algun 
hoben alumno y ex alumno di Maria College y tambe 
docentenan cu a duna un bunita show pa e alumnonan. 
Alumnonan a presenta baile y canto brindando un mainta hopi 
ameno y bunita. 


* BISHITA ATLETANAN RONDE VAN ARUBA 


TProme Minister conhuntamente cu Minister Endy Croes a ricibi 
Brainer Lampe, Gerald Moreta y Disjonrick Jacobs riba su 
cumpleaños pa entrega un reconocemento pa e hazaña 
inmenso durante Ronde van Aruba den cual Brainer y Gerald a 
core 72.2 km hunto cu Disjonrick cu ta den rolstoel haciendo su 
soño bira un realidad. Nan a comparti nan experiencia, sigur un 
inspiracion pa nos tur. Un reconocemento bon mereci! 

Organisacion Gubernamental, 
Infrastructura y 

Planificacion Teritorial 


PROME MINISTER, EVELYN WEVER-CROES 


z 
3 


3 
a 


* REUNION ANA 


Prome Minister tabata tin un encuentro cu stakeholders riba e 
tema na Archivo Nacional Aruba (ANA) riba e tema: Historia di 
Sclavitud na Aruba. Ta trahando riba plannan pa conmemora e 
fecha 1 di juli di 150 ana cu a aboli sclavitud na Aruba. 


* REUNION CU SNBA 


Prome Minister y Minister di Husticia a reuni cu San Nicolas 
Business Association - SNBA riba diferente proyecto pa San 
Nicolas. Seguridad, iluminacion, hotel, Baby Beach, carnival 


village. 

Gabinete Weyer-croes Ù 


* 5 ANA PLATAFORMA VEILIGHEIDSHUIS 


E Siman aki Prome Minister Evelyn Wever - Croes tabata 
presente na celebracion di Plataforma Veiligheidshuis cu ta 
cumpliendo 5 ana. E sala tabata yena cu profesionalnan di area 
Social, area di husticia y area di salubridad. Prome Minister a 
gradici e profesionalnan pa e bunita trabou cu nan a haci. 


* REUNION CU CMMA 


Prome Minister a reuni cu Coordinatie Centrum Mensenhandel 
Mensensmokkel Aruba (CMAA) cu ta encarga cu trabounan den 
cuadro di traficacion di hende, pa ricibi nan jaarverslag cu ta 
encera tur e tareanan cu nan a haci cual ta impresionante. 


* CONFERENCIA DI PRENSA TOPICO IMF 


* Prome Minister a elabora riba e evaluacion financiero y 
economico positivo di IMF. IMF a remarca cu e 
recuperacion di Aruba ta impresionante. importante pa 
menciona ta cu GDP a crece, Debe a baha, desempleo 
a baha y inflacion ta bahando y tin crecemento 
economico. 


e Prome Minister a trata e topico di BBO na frontera y 
simplificacion impuesto riba importacion. Pa mas 
informacion bishita e pagina di Gabinete Wever - Croes. 


Diasabra ultimo Minister di Cultura Xiomara Maduro tabata 
presente na e Competencia di Baile Deportivo y Cultural 
di Weganan Escolar We Aruba cu a tuma luga na Aruba 
Entertainment Center na Dakota. Un publico grandi di nos 
muchanan di scol hunto cu mayornan y demas publico a 
presenta un bunita competencia di talento y coreografia di 
bailenan cultural y moderno entre diferente scol. 


Minister Xiomara Maduro di Cultura a hiba palabra na un y tur 
presente y a trece dilanti cu pa su persona ta un honor di por 
ta presente pa dirigi palabra na un evento special caminda nos 
muchanan di scol ta demostra nan talento den baile, despues cu 
dos siman largo scolnan a bataya den competencia deportivo 
di Weganan Escolar 2023. Esaki ta e di dos competencia di 
Baile Deportivo y Cultural di Weganan Escolar, afia pasa esaki 
a tuma luga den Cas di Cultura, cual a resulta un exito grandi, 
un Cas di Cultura completamente yen y hasta un cantidad di 
persona mester a keda pafo pasobra no tabata tin mas espacio. 
Mirando esaki a dicidi di haci esaki den un espacio mas grandi 
y brinda oportunidad pa mas persona por disfruta di esaki y 
apoya nos talentonan escolar. E mandatario a expresa cu 
como Minister di Cultura e ta hopi contento y orguyoso di mira 
nos muchanan participa den competencia cultural, den e caso 
aki baile, asina demostrando nan aprecio pa locual ta e cultura 
di nos pais, pero tambe caminda nan ta presenta nan talento 
den baile moderno. 


E aña aki un total di mas di 10 scol a participa caminda tabata 
tin representacion di scolnan special, preparatorio, basico y 
avansa presentando nan show di baile cu un coreografia 
prepara especialmente pa e competencia aki. Minister Maduro 
a desea tur scol, - participante, -docente y dirigente di baile 
hopi exito. Como tambe e cuerpo di hurado cu nan gran 
responsabilidad. 

Amara Moduro 


MINISTER 


i a) 1 

Tabata tin un bunita programa prepara cu presentacion di 
grupo Tipico, Grupo di Baile y nos artistanan na unda tur 
esnan presente por a disfruta di esaki. No por a keda sin falta e 
tentnan cu a ofrece nos dushi cuminda, boca dushi y artesania 
local. 


Pa Minister Maduro e evento aki a mustra e union di talentonan di 
nos scolnan caminda nos hobenann ta bini hunto y a ta competi 
sanamente. Minister di Cultura a gradici su colega Minister di 
Ensefiansa y Deporte Endy Croes, tur departamentonan di 
Gobierno, IBISA, Departamento di Cultura, CCDN, Comision 
encarga cu e organisacion di Weganan Escolar 2023 y 
boluntarionan cu a yuda pa por a haci e competencia di Baile 
Deportivo y Cultural Escolar 2023 un exito grandi. Danki na 
tur scol y alumnonan cu a participa y especialmente e scolnan 
ganador. Masha danki pa biba nos Cultura. 

E FIRST CALL DI MARDI GRAS A TRECE UN 
RECORD DI 6348 TURISTA CRUCERO ARUBA 


Diamars tabata un dia cu hopi movecion turistico pa nos centro 
di cuidad debi na e prome call di e barco crucero Mardi Gras. 
Minister di Turismo sr. Dangui Oduber ta satisfecho di mira un 
otro mega crucero pa prome bes na nos waf. E mega crucero 
aki ta pertenece na Carnival Cruise Lines y a yega nos isla cu 
6348 turista crucero riba dje. Nunca antes un crucero a yega 
Aruba cu asina hopi pasahero. Un otro barco crucero esta 
Carnival Horizon tambe ta den nos waf, mas di 11 mil turista 
crucero awe den Oranjestad. Esaki sigur ta reflena e maneho 
di turismo di Ministerio di Turismo. 


Mardi Gras ta un di e mega cruceronan mas grandi y mas 
moderno di e Carnival Cruise Lines. E por acapara 6500 
pasahero, tin un total di 19 deck y ta midi 345 meter di largo. 
Locual ta hopi importante ta cu e barco cu su motornan ta 
traha riba “Liquid LNG”, cu ta un sistema hopi limpi pa cu nos 
medio ambiente. Danki na e vision di Gobierno cu a haci e 
inversionnan y preparacionnan necesario, nos ta ricibiendo 
varios di e mega cruceronan aki awo. 

Minister Oduber a menciona cu hopi di e barconan ta 
cambiando uzo di diesel pa “Liquid LNG” cu ta e futuro pa e 
barco cruceronan y ta parti di e vision di APA. E meta ta pa 
den futuro e barconan crucero por tank e “Liquid LNG” aki na 
Aruba mes. Pa haci esaki posibel Gobierno y APA a cera un 
acuerdo cu e Jaxport pa den futuro nan suministra Aruba cu e 
“Liquid LNG”. 


Nos turismo crucero den e prome 5 lunanan a registra un 
crecemento di 17% compara cu e mesun period di aña 2019. 
E proyeccion ta cu APA ta bay clausura aña 2023 cu un 
recuperacion di entre 95% pa 100% den comparacion cu afia 
2019. Segun minister Oduber esaki ta hopi bon si tene den 
consideracion cu nos turismo crucero a cuminsa bek hopi mas 
despues cu nos turismo aereo. 

Gobierno ta haciendo tur lo necesario pa sigui stimula nos 
economia. Tin proyectonan grandi na caminda pa mehora 
producto Aruba. Un di nan ta na e ex edificio di DOW caminda 
lo bay converti esaki den un Visitor Inspiration Center 
specialmente pa nos turistanan crucero. Turismo ta keda e 
driver di nos economia. 

Riba 13 di juni 2023 Minister Geoffrey Wever a entrega 
Parlamento di Aruba e relato “Verslag Handelsmissie Aruba- 
Colombia” den cuadro di e mision comercial pa Colombia. Un 
mision comercial cu a tuma lugar den e periodo di 23 pa 27 di 
mei 2023 y cu e mandatario a lidera y acompafia pa Camara di 
Comercio y un delegacion di 15 compania di Aruba. Conseho 
di Minister di Aruba a trata y aproba e relato riba mesun dia 13 
di juni 2023. 


Cu entrega di e “Verslag Handelsmissie Aruba- Colombia” na 
Parlamento di Aruba minister Geoffrey Wever ta informa nos 
parlamentarionan como representantenan di nos ciudadanonan 
riba su programa diario durante e mision comercial. 


Minister Geoffrey Wever su programa diario tawata consisti di 
reunionnan cu diferente stakeholders den cual a trata diferente 
tema pa logra mas comercio y mas inversionnan entre ambos 
paisnan. 


E mision comercial pa Colombia ta forma parti di e maneho 
economico di Aruba inclui den e programa di gobernacion 2021- 
2025 y ta un instrumento importante pa fortifica e cooperacion 
economico entre e dos paisnan, facilita cu nos negoshinan 
tin mas acceso na e mercado Colombiano y stimula cu nos 
consumidornan tin mas choice den productonan y servicio. 


MINISTER 


nio — — 


Entrega di e “Verslag Handelsmissie Aruba- Colombia” na 
Parlamento ta nifica cu e mision comercial a tuma lugar pero 
cu awor e fase di ehecucion ta start di loke a keda palabra 
durante e mision economico. 


Ministerio di Asuntonan Economico, Comunicacion y Desaroyo 
Sostenibel a traha un plan di accion basa riba tur palabracionnan 
hasi durante e mision comercial. 


Taimportante panos como pais haci bon uzo di e oportunidadnan 
economico cu Colombia ta brinda nos y pesey awor mi 
ministerio lo enfoca riba ehecucion di tur e accionnan cu e 
mision comercial a trece. Un mision comercial ta un inversion 
haci pa beneficio di nos comerciantenan y consumidornan 
y pesey ta di sumo importancia pa duna contenido concreto 
na nos esfuerzo pa logra como resultado mas comercio y 
inversion entre Aruba y Colombia cu ta na bienestar di ambos 
pais segun minister Geoffrey Wever. 


DEN UNION Y CU POSITIVISMO 
NOS LO HIBA NOS PAIS 
PADILANTI! ::: 


a. 

CBS Y KPA LO COLABORA PA ASINA POR TRAHA 


N & 

Den cuadro di e plan strategico di Ministerio di Husticia y 
Asuntonan Social, Minister di Husticia y Asuntonan Social 
sr. Rocco Tjon a reuni cu Alto Comisario sr. Ramon Arnhem 
y Directora di CBS, sra. Desiree Helder, pa asina sondea 
posibilidad di traha mas di serca cu otro a base di informacion 
y inteligencia pa eleva siguridad pa comunidad, pero tambe di 
e Agente Policial. 


Conforme e plan di maneho e enfoke ta riba informacion y 
inteligencia. Pues, pa duna contenido real na "intelligence led" 
of " informatie gestuurd" werken. 


Pa por logra esaki mas aun, e ta importante pa sera aliansanan 
cu departamentonan gubernamental pa por asisti otro y haci 
uzo di informacion cu ta disponibel den cada organisacion. 


CBS tin hopi informacion y experticio disponibel pa yuda Cuerpo 
Policial provee mas productonan di informacion. Esaki lo por 
yuda nos preveni criminalidad y percura cu Cuerpo Policial por 
traha na un capacidad mas eficiente y eficaz. Ademas di esaki, 
e ta percura tambe pa productonan di informacion pa Cuerpo 
Policial, pa asina eleva siguridad di e propio Agentenan Policial. 


E mandatario ta wak bek riba un bon reunion, caminda pronto 
lo formalisa e colaboracion entre CBS y Cuerpo Policial. 


NTELIGENCIA 
| 

Dialuna mainta, Minister Endy Croes hunto cu colega Minister 
Dangui Oduber y dr. Busari a bishita Colegio Sagrado Curason 
den cuadro di e proyecto Scol Saludabel. Colegio Sagrado 
Curason ainda no ta participando den e programa di Scol 
Saludabel, pero si ta aplica un estilo di bida saludabel pa su 
alumnonan. Minister Dangui Oduber, Minister Endy Croes y dr. 
Busari a combersa cu e alumonan y a splica di e importancia 
di come saludabel. Scol Saludabel ta un proyecto cu ta forma 
parti di e Plan Nacional di Prevencion contra malesanan no 
transmitibel pa conscientisa, informa y educa comunidad pa 


Edy Cres 


MINISTER 


hiba un bida saludabel y e importancia pa practica deporte. 
Ministerio di Salud, Ministerio di Ensefiansa y Deporte y 
Ministerio di Asuntonan Social ta promove e proyecto aki. 


E alumnonan a pone hopi atencion y na final di e charla e 
alumnonan a ricibi un brochure cu informacion di Minister 
Endy Croes y Minister Dangui Oduber. Concluyendo, Minister 
Endy Croes a indica cu lo sigui bishita scol den transcurso di e 
simannan nos dilanti pa hiba e mensahe pa come saludabel y 
e importancia pa haci actividad fisico. 

Diamars mainta, Minister Endy Croes a bishita Job Fair 2023 
organisa pa Aruba Food & Beverage Association (AF&BA). Na 
Job Fair tabatin alrededor di 50 restaurant y bar presente cu 
a ofrece 400 cupo di trabou. Scolnan a asisti parti mainta y 
despues pueblo di Aruba por a bishita e Job Fair. E personanan 
cu a bishita Job Fair por a colecta informacion y scoge e trabou 
cu mas ta pas cu ne. Bishitando e Job Fair sigur tabata un 
manera perfecto pa conoce e posicionnan di trabou disponibel i Orca 

y por a papia directamente cu e representante di e compania. ; ZA Dore 


Gianni's Group y Aruba Wine & Dine ta e dos companianan 
mas grandi den “food 8 beverage” na Aruba. Openbare 
AvondleergangenAruba (OAA) tambe tabata presente na e Job 
Fair. OAA den colaboracion cu AF8BA por brinda estudionan 
pa prepara y educa esnan cu ta interesa pa mercado laboral 
den e sector “food and beverage”. Concluyendo, Minister Endy 
Croes a enfatisa cu e Job Fair ta un bunita iniciativa y bon 
organisa. Palabranan di pabien na AF8BA y tur e companianan 
cu a participa. 


PRESS 
Epi 


PAPLAMENTO 


WE OFFER THE 
PERFECT NEXT STEP 
INYOUR CAREER 


« 

LIMPI DEN NOS TURISMO CRUCERO 
Mardi Gras su motornan ta traha riba “LNG"" cu ta un sistema limpi 
pa nos medio ambiente 


Diamars mainta, a drenta Aruba e barco crucero Mardi 
Gras, cu ta un mega crucero cu ta pertenece na e 
cadena di Carnival Cruise Lines. Loke ta remarcabel 
ta, cu e crucero aki su motornan ta traha riba " LNG" 
— Liquid Natural Gas, cu ta un sistema limpi pa nos 
medio ambiente. Esaki sigur, ta duna un sentimento 
di gratificacion na Minister Glenbert Croes, mirando 
cu su vision desde inicio di su carera como Minister di 
Energia, ta pa logra pa Aruba opera a base di energia 
limpi. 


Nos Minister President di Aruba, Evelyn Wever Croes 
durante cu e tabata e Minister encarga cu Energia a 
cana full un proceso habri y transparente pa finalmente 
por a yega na e National Energy Policy oficial di Pais 
Aruba. Minister Glenbert Croes na su turno, honrando 
e National Energy Policy, a traha incansabel, 
reuniendo cu varios companianan internacional, pa 
asina logra comberti Aruba den e prome pais den e 
region Caribense pa opera a base di energia limpi. A 
logra yega na un acuerdo cu Eagle LNG pa cuminsa 
cu e proceso di transicion di "HFO" pa "LNG", cual 
lo ta di gran beneficio pa pais Aruba, mirando cu 
na momento cu transiciona riba LNG, prijsnan di 
combustibel, awa y coriente lo baha inmediatamente. 
Tambe lo exporta parti di e LNG cu lo genera mas 
divisa y desaroyo economico pa Aruba. 


— ent a 


Pa loke ta turismo crucero ta importante pa remarca energia limpi, ta un logro mas pa e lucha na bienestar di e 
cu varios barconan ta cambiando uzo di diesel pa "LNG". Y comunidad y su medio ambiente. 


Aruba por bira un puerto unda cu cruceronan por ‘refuel’ e 

barco cu LNG. Minister Croes ta felicita Minister di Turismo Dangui Oduber cu 
su maneho exitoso. Den union y positivismo, nos ta logrando 

Minister Croes ta satisfecho cu tur e desaroyonan cu tin gosnan grandi pa Aruba su recuperacion economico di cual 


andando pa loke ta e transicion di "HFO" pa "LNG" ya cu cada turismo ta e factor mas importante pa nos por logra esaki pa 
logro pa comberti Aruba, den un pais cu ta opera a base di nos Pais. 

Confirmando e vision di Minister Glenbert Croes: 


HULANDA Y SPANA A FIRMA DIFERENTE 
ACUERDO RIBA TRANSICION ENERGETICO PA 
HIDROGENO 


Recientemente Minister Glenbert Croes, den su meta di haci 
di Aruba e prome Hydrogen Valley den Caribe, a anuncia cu 
Acciona Energia di Spafia y Utilities, WEB, ELMAR y RDA ta 
yegando na un acuerdo pa cuminsa cu e proceso di negociacion 
pa por logra Aruba Hydrogen Valley. 


Den noticia di cas Real, por a tuma nota cu su mahestad Rey 
Willem Alexander, kende ta apadrina y sostene Hidrogeno, 
hunto cu Minister di Energia di Hulanda sr. Rob Jetten, a biaha 
e siman aki pa Spafia unda cu diferente acuerdo a keda firma 
entre ambos pais. Presente pa Spafia tabata su Mahestad Rey 
Felipe. Meta di e acuerdonan ta pa hunto realisa e potencial cu 
ambos pais tin pa exportacion di Hidrogeno pa Europa. 


Conforme declaracion di Cas Real: “Tur cos ta indica cu 
Spafia por bira e proveedor importante pa hidrogeno berde 
pa Europa.” Hunto cu su Mahestad Rey Felipe di Spafia, Rey 
Willem Alexander a reuni cu stakeholders Spafio reconociendo 
e oportunidad unico cu ambos pais tin pa bira pioneronan den 
produccion y exportacion di Hidrogeno pa Europa. 


Y un dje companianan Spafio pionero den produccion di 
hidrogeno berde ta Acciona Energia. E compania aki tin tur 
interes di asisti Aruba den su transicion energetico y converti 
nos isla den e prome Hydrogen Valley den Caribe. Y durante e 
encuentro cu su Mahestad Rey Willem Alexander a sostene cu 
stakeholders energetico Spafio, e compania Acciona Energia 
tambe tabata presente. E director Energetico di Acciona 
Energia, Sra Belen Linares, a informa su Mahestad Rey Willem 
Alexander di e interes cu nan tin den yuda Aruba bira e prome 
Hydrogen Valley di Caribe. 


Minister Glenbert Croes ta orguyoso y satisfecho, cu e caminda 
aki cu Aruba a scoge pa encamina, awe basicamente ta conta 
cu ratificacion di su Mahestadnan Rey Willem Alexander y Rey 
Felipe. Hidrogeno ta e futuro pasobra ademas di un energia 
limpi cu lo combati cambio climatico, e spin off economico 
cu Aruba Hydrogen Valley lo tin pa Aruba, lo percura pa 
diversificacion di nos economia y stabilidad economico pa nos 
Pais. 


Y e vision ta pa finalmente pueblo di Aruba por gosa di un 
energia limpi, accesibel y pagabel pa un y tur. Pero e vision y 


meta mas grandi ta pa Aruba bira e exportador pa region. 


Minister Glenbert Croes a expresa: “Nos ta gradici su 


kol 


Mahestadnan Rey Willem Alexander y Rey Felipe pa apadrina 
e proceso di hidrogeno y e transicion energetico no solamente 
den nan Pais pero pa full Europa y pa tur Paisnan cu kier e 
cooperacion aki. Y den cuadro di esaki mi ta sigur cu Aruba lo 
conta cu nan apoyo tambe”. 


Desaroyo y progreso di un pais ta mas 
sostinibel, fuerte y lihe ora cu cada 
ciudadano di e pais uni den esfuersonan 
y contribui cu positivismo na e vision 
pa logra cosnan grandi pa futuro. 


2023 


ANA DI UNION Y POSITIVISMO! 


